Komission kertomus komiteoiden työskentelystä vuonna 2007 {SEC(2008) 3018} /* KOM/2008/0844 lopull. */





[pic] | EUROOPAN YHTEISÖJEN KOMISSIO | Bryssel 15.12.2008 KOM(2008) 844 lopullinen KOMISSION KERTOMUS KOMITEOIDEN TYÖSKENTELYSTÄ VUONNA 2007 {SEC(2008) 3018} KOMISSION KERTOMUS KOMITEOIDEN TYÖSKENTELYSTÄ VUONNA 2007 Komissio esittää 28. kesäkuuta 1999 tehdyn neuvoston päätöksen 1999/468/EY 7 artiklan 4 alakohdan mukaisesti vuotuisen kertomuksensa komiteoiden työskentelystä vuonna 2007. Kertomus sisältää yleisiä kommentteja komiteajärjestelmän kehittämisestä, läpileikkauksen komiteoiden toimista sekä liitteen, jossa on tarkkoja tilastotietoja yksittäisistä komiteoista komission toiminta-alojen mukaan jaoteltuina[1]. Liitteessä on myös kommentteja komiteoiden lukumäärää koskevista muutoksista ja tiettyihin toteutettavia toimenpiteitä koskeviin ehdotuksiin liittyneistä erityistapahtumista, kuten kielteisistä lausunnoista ja neuvoston käsiteltäväksi saatetuista asioista. 1. YLEISIÄ KOMMENTTEJA KOMITEAJÄRJESTELMÄN KEHITTÄMISESTÄ 1.1. Komiteamenettelyn uudistus (neuvoston päätöksen 1999/468/EY muuttamisesta annettu neuvoston päätös 2006/512/EY) 1.1.1. Mukauttaminen Voimassa olevien perussäädösten mukauttaminen uusiin komiteamenettelyihin on toteutettu neuvoston päätöksen 1999/468/EY osalta aiemminkin. Vuonna 2003 annetuilla neljällä mukauttamisasetuksella[2] muutettiin kaikkia voimassa olevia perussäädöksiä yksitellen, mutta muutokset koskivat vain säädösten komiteamenettelyitä, eikä niiden muuta asiasisältöä muutettu. Mukauttaminen tarkoitti tällöin vaihtoehtojen poistamista kustakin menettelystä (hallinto-, sääntely- ja suojamenettely). Nämä muutokset olivat siis täysin automaattisia, mikä helpotti niiden hyväksymistä. Neuvoston päätöksellä 2006/512/EY käyttöön otettuun valvonnan käsittävään sääntelymenettelyyn liittyvät edellytykset ovat sen sijaan pakottavia. Tämä tarkoittaa, että edellytysten täyttyessä uutta menettelyä on aina noudatettava, muutoin hyväksytty perussäädös on laiton. Jokaisen tapauksen kohdalla on siis tutkittava erikseen, täyttyvätkö uuden menettelyn soveltamisedellytykset. Euroopan parlamentti, neuvosto ja komissio esittivät yhteisessä lausumassa[3] luettelon perussäädöksistä, jotka olisi viipymättä mukautettava uuteen menettelyyn. Komissio hyväksyi 26 ehdotusta ensisijaisesti muutettavista säädöksistä 22. joulukuuta 2006. Myös sellaiset yhteispäätösmenettelyllä hyväksytyt perussäädökset on mukautettava, joita ei ole lueteltu heinäkuussa 2006 annetussa yhteisessä lausumassa. Komissio sitoutui käymään läpi kaikki voimassa olevat säädökset ja tekemään vuoden 2007 loppuun mennessä tarvittavat ehdotukset niiden mukauttamiseksi. Koska säädöksiä oli paljon, komissio aloitti urakan tammikuussa 2007. Sen yhteydessä todettiin, että yhteensä 225 säädöstä oli mukautettava . Olisi ollut mahdotonta käsitellä 200:aa erillistä ehdotusta, ja tämä olisi johtanut suuriin epäjohdonmukaisuuksiin, joten komissio päätti tehdä kokoomaehdotuksia ( omnibus ) välttääkseen pirstaloitumisen. Näin Euroopan parlamentti ja neuvosto saattoivat analysoida tapauksia kattavammin ja yhdenmukaisemmin. Komissio hyväksyi - 23. marraskuuta 2007 tiedonannon Euroopan parlamentille ja neuvostolle, jossa selitetään yleisen mukauttamisen syyt ja toimintamenetelmät ja luetellaan kaikki yleisen mukauttamisen piiriin kuuluvat perussäädökset, - samoin 23. marraskuuta 2007 ensimmäisen kokoomaehdotuksen , johon kuului 59 perussäädöstä, - 19. joulukuuta 2007 kaksi muuta kokoomaehdotusta , joista toiseen kuuluu 47 perussäädöstä ja toiseen neljä Euroopan yhteisön perustamissopimuksen kolmannen osan IV osaston mukaisesti annettua perussäädöstä Tanskaan, Yhdistyneeseen kuningaskuntaan ja Irlantiin kyseisellä alalla sovellettavien erityismääräysten huomioon ottamiseksi, - helmikuussa 2008 neljännen ja viimeisen kokoomaehdotuksen , johon kuului 46 säädöstä. 1.1.2. Kahdenvälisen sopimuksen tarkistaminen Lokakuussa 2000 tehtyä komission ja Euroopan parlamentin välistä sopimusta komitologiapäätöksen täytäntöönpanomenettelyistä oli tarkistettava avoimuutta ja rekisterin päivittämistä koskevan lausuman sekä valvonnan käsittävän uuden sääntelymenettelyn mukaiseksi sekä mahdollisuuksien mukaan voimassa olleiden järjestelyiden uudistamiseksi. Neuvottelut käytiin vuonna 2007, ja valtaosassa avoimia kysymyksiä kompromissiratkaisut löydettiin nopeasti. Kyseisten toimielinten oli tarkoitus vahvistaa neuvottelutulos muodollisesti vuoden 2008 ensimmäisellä puoliskolla. Muutetun sopimuksen odotettiin tulevan voimaan 3. kesäkuuta 2008. 1.1.3. Komiteamenettely ja avoimuus: komitea-asiakirjojen rekisteri ja arkisto Neuvoston päätöksen 1999/468/EY 7 artiklan 3 kohtaa koskevassa lausumassa (avoimuuslausuma)[4] komissio sitoutuu parantamaan komiteamenettelyrekisterin toimintoja, jotta Euroopan parlamentti voisi helpommin seurata kunkin komiteamenettelyn eri vaiheita ja aikataulua ja jotta eri asiakirjatyyppien erillään pitäminen helpottuisi. Komissio kehitti tämän vuoksi neuvoston päätöksellä 1999/468/EY aloitetun uudistuksen rinnalla uuden, parannetun komiteamenettelyrekisterin, jotta asiakirjat ja muut tärkeät tiedot olisivat avoimemmin ja johdonmukaisemmin Euroopan parlamentin ja kansalaisten saatavilla. Uusi rekisteri otettiin käyttöön 1. huhtikuuta 2008[5]. 1.2. Oikeuskäytännön kehittyminen Euroopan yhteisöjen tuomioistuin vahvisti 13. syyskuuta 2007 asiassa C-443/05, Common Market Fertilizers SA, nk. Forest Focus -oikeuskäytännön (ks. vuoden 2006 kertomukseen sisältyvä yhteenveto asiasta C-122/04, jossa annettiin tuomio 23. helmikuuta 2006). Tuomioistuin totesi komitologiapäätöksen 2 artiklan sanamuodon osoittavan selvästi, että komiteamenettelyn valinnassa noudatettavat perusteet eivät ole sitovia, mikä vahvistetaan nimenomaisesti kyseisen päätöksen johdanto-osan viidennessä kappaleessa. Laajakantoiset toimenpiteet voivat siten kuulua komitologiapäätöksen 2 artiklan a tai b alakohdan soveltamisalaan, tämän kuitenkaan rajoittamatta neuvoa-antavan menettelyn mahdollista soveltamista. Toimenpiteet voivat kuulua hallintomenettelyn alaan silloin, kun ne ovat tiiviissä yhteydessä yksittäistapauksia koskeviin toimenpiteisiin ja pysyvät puitteissa, jotka on täsmennetty riittävästi perussäädöksessä itsessään. Yksittäistapauksia koskevat toimenpiteet voivat sitä vastoin kuulua pelkästään komitologiapäätöksen 2 artiklan a alakohdan soveltamisalaan, myöskään tämän kuitenkaan rajoittamatta neuvoa-antavan menettelyn mahdollista soveltamista. Tullikoodeksin 239 artiklassa tehty viittaus komiteamenettelyyn merkitsee laajakantoisiin toimenpiteisiin sovellettavan sääntelymenettelyn käyttämistä. Tuomioistuin totesi, että komission ei tullikoodeksin 239 artiklan mukaan ole noudatettava tiettyä menettelyä yksittäisiä päätöksiä tehdessään, tässä tapauksessa tullien palauttamista tai peruuttamista koskevien hakemusten konkreettisessa tutkinnassa. Tämän vuoksi valittaja (Common Market Fertilizers SA) oli väärässä kyseenalaistaessaan sellaisten komission yksittäisten päätösten laillisuuden, jotka komissio oli tehnyt tiettyä komiteamenettelyä noudattamatta. Tuomioistuin kumosi asiassa C-403/5, Filippiinien rajaturvallisuuteen liittyvä hanke, 23. lokakuuta 2007 antamassaan tuomiossa komission päätöksen, jolla hyväksyttiin Filippiinien rajaturvallisuuteen liittyvä, Euroopan yhteisöjen yleisen talousarvion budjettikohdasta 19 10 02 rahoitettava hanke. Tuomioistuin totesi, että koska kyseisellä päätöksellä on terrorismin ja kansainvälisen rikollisuuden torjumiseen liittyvä tavoite, joka ylittää asetuksella (ETY) N:o 443/92 tavoitellun kehitysyhteistyöpolitiikan puitteet, komissio on ylittänyt täytäntöönpanovallan, jonka neuvosto on antanut sille mainitun asetuksen 15 artiklassa. 2. YLEISKATSAUS TOIMISTA 2.1 Komiteoiden määrä On tärkeää tehdä ero komiteamenettelyyn osallistuvien komiteoiden ja komission itsensä perustamien erityisten ”asiantuntijaryhmien” välille. Viimeksi mainitut tekevät työtä toimintalinjojen valmistelemiseksi ja toteuttamiseksi, kun taas komiteamenettelyyn osallistuvat komiteat ovat mukana säädösten täytäntöönpanossa. Tässä kertomuksessa käsitellään ainoastaan komiteamenettelyyn osallistuvia komiteoita. Komiteamenettelyyn osallistuvien komiteoiden lukumäärä on laskettu toiminta-aloittain (taulukko I) 31. joulukuuta 2007 vallinneen tilanteen mukaan. Edellisen vuoden luvut (tilanne 31. joulukuuta 2006) on ilmoitettu vertailun vuoksi. TAULUKKO I – Komiteoiden kokonaismäärä Politiikanala | 2006 | 2007 | Yritys- ja teollisuusasiat (ENTR) | 33 | 33 | Työllisyys-, sosiaali- ja tasa-arvoasiat (EMPL) | 8 | 4 | Maatalous ja maaseudun kehittäminen (AGRI) | 30 | 31 | Liikenne ja energia (TREN) | 36 | 35 | Ympäristö (ENV) | 35 | 35 | Tutkimus (RTD) | 3 | 5 | Tietoyhteiskunta ja tiedotusvälineet (INFSO) | 12 | 9 | Kalatalous ja meriasiat (MARE) | 4 | 4 | Sisämarkkinat (MARKT) | 13 | 13 | Aluepolitiikka (REGIO) | 3 | 1 | Verotus ja tulliliitto (TAXUD) | 10 | 11 | Koulutus ja kulttuuri (EAC) | 12 | 6 | Terveys- ja kuluttaja-asiat (SANCO) | 16 | 17 | Oikeus-, vapaus- ja turvallisuusasiat (JLS) | 15 | 21 | Ulkosuhteet (RELEX) | 4 | 3 | Kauppa (TRADE) | 12 | 12 | Laajentuminen (ELARG) | 4 | 3 | EuropeAid (AIDCO) | 15 | 9 | Humanitaarinen apu (ECHO) | 1 | 1 | Tilastot (ESTAT) | 8 | 9 | Talousarvio (BUDG) | 2 | 2 | Petosten torjunta (OLAF) | 1 | 1 | Tietotekniikka (DIGIT) | 0 | 1 | YHTEENSÄ | 277 | 264 | 2.2 Lausuntojen ja täytäntöönpanotoimenpiteiden lukumäärä Tässä kertomuksessa esitetään edellisten kertomusten tapaan komiteoiden antamien virallisten lausuntojen ja niitä seuranneiden, komission hyväksymien täytäntöönpanotoimenpiteiden (eli säädösten sekä hallinnollisten ja rahoitusta koskevien päätösten) yhteismäärät. Luvut kuvaavat siten komiteoiden työn konkreettista määrällistä ”tuotosta” ( taulukko II ). Komiteat antoivat vuonna 2007 yhteensä 2 613 lausuntoa (vuonna 2006 lausuntoja oli 2 933), ja komissio hyväksyi 2 522 täytäntöönpanotoimenpidettä (2 862 vuonna 2006). TAULUKKO II – Lausuntojen ja täytäntöönpanotoimenpiteiden määrä (2007) Lausunnot | Täytäntöönpanotoimet | Lausunnot | Täytäntöönpanotoimet | ENTR | 292 | 269 | SANCO | 343 | 331 | EMPL | 14 | 14 | JLS | 27 | 23 | AGRI | 963 | 963 | RELEX | 4 | 4 | TREN | 41 | 39 | TRADE | 10 | 8 | ENV | 65 | 62 | ELARG | 86 | 83 | RTD | 57 | 57 | AIDCO | 388 | 388 | INFSO | 37 | 36 | ECHO | 37 | 37 | MARE | 30 | 29 | ESTAT | 29 | 18 | MARKT | 11 | 8 | BUDG | 3 | 3 | REGIO | 13 | 13 | OLAF | 0 | 0 | TAXUD | 74 | 63 | DIGIT | 2 | 1 | EAC | 87 | 73 | Joillakin politiikanaloilla hyväksyttyjen täytäntöönpanotoimenpiteiden suuri määrä ( maatalous 963, EuropeAid 388, terveys- ja kuluttajansuoja-asiat 331, yritys- ja teollisuusasiat 269, tutkimus 57 sekä tietoyhteiskunta 36) kuvastaa jälleen komissiolle komiteamenettelyjen kautta delegoidun työn määrää[6]. Vähennystä viime vuoteen verrattuna oli maataloudessa (963 täytäntöönpanotoimenpidettä vuonna 2007, 1 576 vuonna 2006) ja tutkimuksessa (57 täytäntöönpanotoimenpidettä vuonna 2007, 212 vuonna 2006). [1] Liite esitetään erillisenä komission yksiköiden valmisteluasiakirjana. [2] Neuvoston asetus (EY) N:o 806/2003, annettu 14 päivänä huhtikuuta 2003, neuvoston asetus (EY) N:o 807/2003, annettu 14 päivänä huhtikuuta 2003, neuvoston asetus (EY) N:o 1105/2003, annettu 26 päivänä toukokuuta 2003, ja Euroopan parlamentin ja neuvoston asetus (EY) N:o 1882/2003, annettu 29 päivänä syyskuuta 2003. [3] EUVL C 255, 21.10.2006, s. 1. [4] EUVL C 171, 22.7.2006, s. 21. [5] http://ec.europa.eu/transparency/regcomitology/index_fi.htm. [6] On huomattava, että pelkästään hyväksyttyjen toimenpiteiden määrä ei sinänsä osoita tehtyjen päätösten merkitystä politiikan, talouden tai rahoituksen kannalta.